Luīze Flečere
Estella Luīze Flečere (angļu: Estelle Louise Fletcher; dzimusi 1934. gada 22. jūlijā, mirusi 2022. gada 23. septembrī) bija amerikāņu aktrise. Flečere vislabāk pazīstama, attēlojot medmāsu Rečidu filmā "Kāds pārlaidās pār dzeguzes ligzdu" (1975), par ko viņa saņēma Amerikas Kinoakadēmijas balvu kā labākā aktrise, BAFTA balvu un Zelta globusa balvu. Flečere piedalījusies arī tādās filmās kā Thieves Like Us (1974), Exorcist II: The Heretic (1977), The Cheap Detective (1978), The Lady in Red (1979), The Magician of Lublin (1979), Brainstorm (1983), Firestarter (1984), Invaders from Mars (1986), Flowers in the Attic (1987), "Divu mēnesstaru saplūšana" (Two Moon Junction, 1988), Best of the Best (1989), "Virtuozitāte" (Virtuosity, 1995), High School High (1996), "Bīstamās spēles" (1999) un Aurora Borealis (2005). Mirusi 2022. gada 23. septembrī Francijā.